
Πρόσκληση υποβολής εκδήλωσης ενδιαφέροντος για συμμετοχή νέων στην ειδική εκπαιδευτική δράση με τίτλο «Υπαίθρια καλλιέργεια και συλλογή αυτοφυών εδώδιμων μανιταριών» στο πλαίσιο του προγράμματος «Τριπτόλεμος» 2017 – 2018

Η Γενική Γραμματεία Νέας Γενιάς και Δια Βίου Μάθησης, Διεύθυνση Νέας Γενιάς στο πλαίσιο των κεντρικών αξόνων της πολιτικής της για την προώθηση της απασχόλησης των νέων και  συνεχίζοντας την προσπάθεια ενημέρωσης και υποστήριξης των νέων που θέλουν να δραστηριοποιηθούν επαγγελματικά στον πρωτογενή τομέα της παραγωγής ανακοινώνει την έναρξη  ειδικής  εκπαιδευτικής δράσης για παραμεθόριες περιοχές της χώρας  διάρκειας  περίπου 30 ωρών με τη συνεργασία του Τμήματος Επιστήμης Φυτικής Παραγωγής του Γεωπονικού Πανεπιστημίου Αθηνών και του Τμήματος Τεχνολόγων Γεωπόνων του Τεχνολογικού Εκπαιδευτικού Ιδρύματος Δυτικής Μακεδονίας με τίτλο:
« Υπαίθρια καλλιέργεια και συλλογή αυτοφυών εδώδιμων μανιταριών»

Δικαίωμα συμμετοχής  έχουν νέες και νέοι, ηλικίας 24 έως και 40 ετών, άνεργοι και εργαζόμενοι, οι οποίοι είναι μόνιμοι κάτοικοι του Νομού Φλώρινας ή όμορων Νομών. 

Η έναρξη της ειδικής εκπαιδευτικής δράσης ( με την υλοποίηση εκπαιδευτικού σεμιναρίου βραχείας εκπαίδευσης) θα πραγματοποιηθεί το Σάββατο 2 Ιουνίου 2018, στη Φλώρινα και θα συμμετέχουν 20 άτομα.
Οι αιτήσεις συμμετοχής θα υποβάλλονται μόνο ηλεκτρονικά από 27 Απριλίου 2018 έως και 24 Μαΐου 2018    στην ηλεκτρονική διεύθυνση: kthanopoulos@minedu.gov.gr.
Κατά τη συμπλήρωση των θέσεων συμμετοχής θα δοθεί προτεραιότητα στις/στους ανέργους  νέες/ νέους.

Στην περίπτωση κατά την οποία ο αριθμός των ενδιαφερομένων νέων υπερβαίνει τον αριθμό των προβλεπομένων θέσεων θα πραγματοποιηθεί δημόσια κλήρωση.

Πληροφορίες
Διεύθυνση Νέας Γενιάς
Τμήμα Α΄ Αναπτυξιακών Δράσεων
Πανταζή Αθηνά: 210-3442492, 
Κατσαρού Άρτεμις: 210-3442491, 
Θανόπουλος Κώστας: 210-3442491
